అమర్‌నాథ్ అసలు పేరు మానాపురం సత్యనారాయణ పట్నాయక్. ఇతడు విశాఖపట్నానికి చెందినవాడు. ఇతడు 1925లో జన్మించాడు. ఇతడికి చిన్నతనం నుండే నటన, సంగీతాల పట్ల మక్కువ ఉండేది. వాటిలో విశేషమైన కృషి చేశాడు. సంగీతంలో బాగా కృషి చేసి లలితసంగీత కచేరీలు ఇచ్చేవాడు. మధురమైన కంఠస్వరంతో శ్రోతలను రంజింప చేసేవాడు. నాటకాలలో ప్రధానపాత్రలలో నటించి పెద్దల మెప్పులను సంపాదించుకున్నాడు. హాస్యరసంతో కూడిన గీతాలను రచించి స్వరపరిచి గ్రామ్‌ఫోన్ రికార్డులను ఇచ్చాడు. 1950లలో ఎం.ఎస్.పట్నాయక్ పేరుతో ఇచ్చిన రికార్డులకు మంచి గిరాకీ ఉండేది. ఇతడు ఇంటర్మీడియట్ వరకు మాత్రమే చదివాడు. చదువు తరువాత విశాఖపట్నం లోని ఫుడ్ కార్పొరేషన్ ఆఫ్ ఇండియాలో గుమాస్తాగా పనిచేశాడు.
భారత ఆహార సంస్థలో పనిచేస్తూ ఇతడు సినిమా అవకాశాలకోసం ప్రయత్నించాడు. జి.కె.మంగరాజు, ఎం.ఎస్.నాయక్ ఇతనికి సహకరించి కొందరు నిర్మాతలకు సిఫారసు చేశారు. ఫలితంగా ఇతడికి 1953లో అమ్మలక్కలు, నా చెల్లెలు చిత్రాలలో నటించడానికి అవకాశం లభించింది. ఈ చిత్రాలు నిర్మాణదశలో ఉన్నప్పుడే ఇతడి నటనాశక్తిని గమనించి నిర్మాతలు ఇతడిని తమ చిత్రాలలో నటించడానికి ఒప్పందం కుదుర్చుకున్నారు. ఆదుర్తి సుబ్బారావు దర్శకత్వంలో వచ్చిన అమర సందేశం చిత్రంలో ఇతడికి నాయకపాత్ర లభించింది. ఇతడు మగవారి మాయలు అనే సినిమాను నిర్మించాడు. అది ఆర్థికంగా పరాజయం పాలయింది. తరువాత ఇతనికి సినిమా అవకాశాలు సన్నగిల్లి తెరమరుగు అయ్యాడు. 1973లో అమరచంద్ర మూవీస్ అనే సంస్థను స్థాపించి బాలయోగి అనే సినిమా నిర్మాణాన్ని ప్రారంభించాడు. ఈ సినిమాలో ఇతడు, విజయనిర్మల నాయకానాయికలు. అయితే ఆర్థిక ఇబ్బందులవల్ల ఈ సినిమా నిర్మాణం పూర్తి కాలేదు. ఇతని సంతానం రాజేష్, శ్రీలక్ష్మి చిత్రసీమలో నటీనటులుగా రాణిస్తున్నారు. ఇతని సోదరుడు మానాపురం అప్పారావు సినిమా దర్శకుడు.[2]
amarnath asalu paeru manapuram satyanarayana patnayak. itadu visaakhapatnaaniki chendinavaadu. itadu 1925loo janminchaadu. itadiki chinnatanam nunde natana, sangeetaala patla makkuva undedi. vaatilo visaeshamaina krushi cheshaadu. sangeetamlo baga krushi chesi lalitasangeeta kachereelu ichevaadu. madhuramaina kanthaswaramtho shrotalanu ranjimpa chesevadu. naatakaalalo pradhaanapaatralalo natinchi peddala meppulanu sampaadinchukunnaadu. haasyarasamtho kuudina geetaalanu rachinchi swaraparichi gramefon rikaardulanu ichadu. 1950lalo em.es.patnayak paerutho ichina rikaardulaku manchi giraki undedi. itadu intermediat varaku matrame chadivaadu. chaduvu taruvaata visaakhapatnam loni fud carporation af indialo gumastaga panichesaadu.
bhaarata aahaara samsthalo panichestuu itadu sinima avakasalakosam prayatninchaadu. ji.ke.mangaraju, em.es.nayak itaniki sahakarinchi kondaru nirmaatalaku sifaarasu chesaru. phalitamgaa itadiki 1953loo ammalakkalu, naa chellelu chitraalalo natinchadaaniki avakaasam labhinchindi. ee chitraalu nirmaanadasaloo unnappude itadi natanaasaktini gamaninchi nirmaatalu itadini tama chitraalalo natinchadaaniki oppandam kudurchukunnaru. aadurti subbarao darsakatvamlo vachina amara sandesam chitramlo itadiki nayakapatra labhinchindi. itadu magavari maayalu ane sinimaanu nirminchaadu. adhi aardhikamgaa parajayam paalayindi. taruvaata itaniki sinima avakaasaalu sannagilli teramarugu ayyadu. 1973loo amarachandra moovees ane samsthanu sthaapinchi baalayogi ane sinima nirmaanaanni praarambhinchaadu. ee cinemalo itadu, vijayanirmala nayakanayikalu. ayithe aardhika ibbandulavalla ee sinima nirmaanam puurti kaaledu. itani santaanam rajesh, srilakshmi chitraseemalo nateenatulugaa raanistunnaaru. itani sodarudu manapuram apparao sinima darsakudu.[2]